Tehotenstvo
Zdravim, mala som nechránený  pohlavný styk pred cca 3-4 tyzdnami bez toho aby sa partner do mna urobil a teraz som dostala normálne menštruáciu v čas kedy aj mala prísť. Môžem byt tehotná ?
Dobrý deň
Ďakujeme za Vašu otázku
Pre otehotnenie je potrebné mať nechránený pohlavný styk počas obdobia ovulácie, kedy je uvoľnené vajíčko schopné oplodnenia počas nasledujúcich 12 hodín. Toto plodné obdobie môže byť predĺžené o životnosť spermií (3-5 dní) v ženskom tele, a preto je šanca na otehotnenie aj pri pohlavnom styku počas 4-5 dní pred očakávaným dňom ovulácie, prípadne deň po nej.
Vzhľadom na to, že Vaša menštruácia prišla vo zvyčajnom čase, tehotenstvo nie je pravdepodobné. Sú však situácie, kedy sa menštruačné krvácanie objaví v čase pôvodnej menštruácie a aj napriek tomu sa tehotenstvo potvrdí.
Ak máte podozrenie o tom či môžete byť tehotná, odporúčam vám urobiť si
tehotenský test
. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie.
Ďalšou možnosťou je navštíviť vášho gynekológa, ktorý vám spraví potrebné vyšetrenia a s určitosťou tehotenstvo potvrdí/vylúči.
Prajem pekný zvyšok dňa
S pozdravom, PharmDr. Lucia Kubáňová